Osebna erotična doživetja in erotične fantazije

Z družbo sem se pred kratkim menila kakšna so kaj njihova osebna erotična doživetja in erotične fantazije

Vsem erotika pomeni nekaj nadzemeljskega. Kljub bolj modernim časom pa so nekateri še vedno precej zadržani. Pripovedi so bile zelo različne in domiselne, med najboljšimi pa so v glavnem ženski “izlivi”, čeprav so bile zgodbe še vedno precej zadržane.

Punce imamo rade nenavadno

Ženskam se zdi erotično, ko jih moški preseneti s čim nenavadnim, s sprostitveno kopeljo, ki jim jo pripravi po službi ali romantična večerja, ki jo sam skuha. Pomembno je tudi vzdušje, ki ga spremlja spodoben, prijeten vonj, pozoren pogled in nežen dotik, vse to pa fantaziji pušča veliko meneverskega prostora. Erotično je, ko se moški poigravajo z lasmi in prepevajo lepe, nežne pesmice.

Kaj pa je za moške erotična fantazija?

Zanimivo, da so se precej bolj razgovorile moje prijateljice kot prijatelji, čeprav med nami sicer ni nobenih zavor. Fantje so sicer na hitro drug preko drugega govorili kaj se njim zdi erotično, potem pa se posvetili pivu in raje prisluhnili nam. In kaj erotičnega se njim “mota” po glavi?

Erotično spodnje perilo, pomanjkljivo oblečena partnerka, ki ga preseneti v kuhinji, zapeljiv pogled s katerim sporoča, da si ga želi, seksi neznanka, ki se nasmehne in pomežikne v lokalu, …

Moji prijateljici pa …

Dana: “Ko moj dečko pride iz kopalnice in v samih spodnjicah smukne k meni v posteljo, njegova koža pa se, v soju sveč, prijetno lesketa. To me čisto obnori!“

Sara: “Zelo erotično je pomerjanje spodnjega perila v blagovnici , ko možu opišem, kako izgledam in ga kupim.” Perilo nato zvečer ali ob koncu tedna oblečem.”

Ženskam se zdijo erotični tudi moški, ki se iz rekreacije vrnejo domov v športni opremi in niso elegantni kot navadno. Pri nekaterih puncah veljajo za erotične le drobne stvari kot sta naključen dotik ali pogled, vse kar pa je umetno uprizorjeno, se jim zdi vse prej kot erotično.

Kaj je popoln večer, je ena izmed prijateljic opisala takole: “Cvetje in globoki pogovori so zagotovilo za erotiko in polno spolno življenje. Nepozabna je spontana večerja v postelji, v pižamah s čim več gumbi, brez otrok in televizije v bližini. Ščemeč se mi zdi tudi intelektualen pogovor, ki mu oba nameniva vso pozornost.”

Ženske iščejo partnerja s širokim srcem, ki zna poslušati, kuhati, si vzeti čas za kolege in nogomet, je moderen in pogumen, ima smisel za humor, s katerim jim polepša dan in prežene skrbi. Vse kar je živahno in žari je erotično, ne glede na to ali je načrtovano ali ne.

Erotika je za telo in dušo skrben obred, za katerega so značilni rdeče vrtnice , soj sveč, rdeča spalnica, globok pogled in topel objem. Je nekaj, kar v dolgoleten zakon vedno znova prinaša vznemirjenje, nekaj novega in še nepoznanega. Že sama kemija med dvema je dovolj, da se v glavi razcveti erotika.

Dragi moji in drage moje, bodite erotični, bodite pogumni in izživite svoje erotične fantazije!